Canolawerkgroepvergadering notule: 23 Augustus 2016
Die vergadering word deur mnr Scholtemeijer met gebed geopen. Hy verwelkom almal teenwoordig, veral die gassprekers by die vergadering.
Mnr C Westraadt BASF
Mnr J Loubser Quantam Foods
Mnr JH Blanckenberg GSA Canola Spesialis Werk­groep
Mnr S Geldenhuys SOILL
Me T Joubert SOILL
Me R Beukes Dept Landbou
Mnr Pieter Burger word met sy verjaardag gelukgewens.
Die vergadering wens mnr K Becker van SOILL wat in 'n ernstige ongeluk was, spoedige beterskap toe.
Die notule van die vergadering gehou op 9 Junie 2016 word as gelese beskou en goedgekeur.
Daar word besluit dat die jongste inligting (26 Julie 2016) soos deur SAGIS verskaf, aanvaar word (Maandelikse data en Weeklikse bulletin).
Neem kennis van die NOK se jongste oppervlakte en produksieskatting soos op 27 Julie 2016 vrygestel, wat ter inligting by die sakelys aangeheg is.
die toestande in die Swartland lyk oor die algemeen goed, alhoewel die noord-westelike dele bietjie swaarder kry;
dit is kommerwekkend dat Sclerotinia in die Malmesbury gebied, tot sover as Porterville, voorkom en produsente nie altyd die erns van die situasie besef nie en/of ten spyte van goeie inligting via verskeie kanale nie ernstig genoeg is oor die beheer van die siekte nie;
die regte bestuur, tyd en dosis van bespuiting baie belangrik is vir die beheer van die siekte – een bespuiting op die regte tyd behoort goeie resultate te lewer;
Canola regdeur die Suid-Kaap en Overberg goed lyk en stande baie goed is (waar daar wel teen Sclerotinia gespuit is);
daar sal binnekort met platsny en oes van canola in die Suid-Kaap begin word;
Swartstam het wel voorgekom waar ou cultivars geplant is, maar kan deur die regte bestuur beheer word;
daar word teen die gebruik van ongeregistreerde middels gewaarsku;
canola is gevestig as deel van die wisselboustelsel, maar produsentepryse wat realiseer word, bepaal in 'n groot mate produsente se besluite oor aanplantings.
Daar word besluit dat voortgegaan word om van verskillende platforms die korrekte bestuur ten opsigte van Sclerotinia aan produsente te kommunikeer.
daar geen canola aanplantings in die Oos-Kaap was nie;
dr De Kock oor ander aanplantings in die binneland asook proewe om die regte plantdatum onder besproeiing (Groblersdal, Beestekraal / Brits, Vaalharts) te bepaal, rapporteer;
produsente positief is oor die plant van canola in 'n wisselboustelsel in die binneland.
Neem kennis dat die waarde van canola afgelei van sojaboonoliekoek (47% proteïen) geland in Kaapstad op 15 Augustus 2016 soos volg daar uitsien:
47% Proteïen teen 'n waarde van R6 194 per ton teen 'n wisselkoers van R13.41.
Pluimvee (94%) R5 822 per ton
Varke (100%) R6 194 per ton
Suiwel (58%) R3 593 per ton
Pluimvee (53%) R3 283 per ton
Varke (65%) R4 026 per ton
Suiwel (60%) R3 716 per ton
Neem kennis dat mnr Cerfonteyn oor die afgelope drie maande se reënval en vooruitskouings vir die volgende drie maande rapporteer. Die Wes-Kaap se damme is 58% vol teenoor 66% die ooreenstemmende tyd verlede jaar.
Die ENSO toestande is neutraal en die see-temperature nog onder die langtermyn gemiddeld.
Die moontlikheid van onder-normale toestande in September en meer normale toestande in Oktober (vergeleke met die langtermyn gemiddeld) word voorspel. Daar heers egter 'n hoë mate van onsekerheid in voorspellings.
Aangesien die navorsers nie teenwoordig kan wees nie, kan geen terugvoering rapporteer word nie. Lede het wel die geleentheid om die inligtingsdae en proefbesoeke gedurende Augustus en September by te woon waar volledige terugvoering gegee sal word.
Nuusberigte en tendense in die oliesade en bio-brandstofbedryf vir die kwartaal tot 31 Maart 2016 is ter inligting by die sakelys aangeheg. Dit is teleurstellend dat daar min vordering ten opsigte van die plaaslike bio-brandstofbedryf rapporteer kan word.
Dr Strauss sal by die volgende vergadering oor die Riversdal projek insake die effek wanneer canola gouer as die erkende vierjaar-wisselbousiklus op een land geplant sou word, rapporteer.
Die laaste Canolafokus het in Junie 2016 verskyn.
5 September Proefbesoeke: Swartland
6 September Swartland Proefbesoeke
Neem kennis dat lede enige interessante inligting / videos oor canola-verbouing aan die PNS kantoor moet deurstuur.
Neem kennis dat 'n afskrif van die Oilseeds Focus ter inligting by die sakelys aangeheg is. Die inligting is ook op die webblad van die PNS en die OPOT beskikbaar.
Daar word kennis geneem dat die lede wat die Internasionale Canola Simposium bygewoon het, dit as baie positief en suksesvol ervaar het. Daar was 130 persone per geleentheid teenwoordig. Skriftelike verslae van die sprekers word afgewag.
Neem kennis van die vraag aangaande hoe die canolaplant onder verskillende klimaatstoestande / vog-inhoud van grond, veral tydens blomtyd, reageer. Daar word versoek dat Prof Agenbag die aangeleentheid verder sal ondersoek en 'n aanbeveling oor verdere optrede/navorsing sal maak.
SOILL gedurende September 2016 'n verdere agterskot op die 2015 oes betaal – bedrag word nog bereken;
SOILL se prysinligting nou op 'n daaglikse basis vir almal beskikbaar is.
Daar word kennis geneem dat nog inskrywings vir die 2016 Opbrengskompetisie ingewag word – daar sal 15 inskrywings / deelnemers per streek toegelaat word.
Neem kennis dat kommer oor saad wat teruggehou word, uitgespreek word en of alle produsente bewus is van die nadelige gevolge van die gebruik van teruggehoude saad.
Daar word besluit dat die risiko van die gebruik van teruggehoude saad weer via die nuusbriewe en ander platforms aan produsente kom­munikeer moet word.
Daar word kennis geneem en aanbeveel dat wedersydse kommunikasie tussen die canola produsente en byeboere aangemoedig word. Mnr Mike Allsopp is genooi om 'n lys van behoeftes van die byeboere vir publikasie in die Canolafokus te voorsien.
Na afloop van die vergadering sal 'n funksie plaasvind waartydens die PNS Boek bekend gestel sal word en die wenners van die Canola Opbrengskompetisies moontlik aangekondig sal word.